ΓΡΑΠΤΗ ΕΡΩΤΗΣΗ E-1090/99

υποβολή: Francis Decourrière (PPE) προς την Επιτροπή

(21 Απριλίου 1999)

Θέμα: Στόχος 1 - μεταφορά της επιχείρησης εντός της Ευρωπαïκής Ένωσης

Η επιχείρηση Pontiac Coil που παρασκευάζει σωληνοειδή (ηλεκτρομαγνητικά πηνία) αποφάσισε να εγκατασταθεί τον Φεβρουάριο του 1998 στη βιομηχανική ζώνη του Fonds Saint-Jacques στο Feignies.

Για την υποδοχή της Pontiac Coil, το σύνολο των Κοινοτήτων της Κοιλάδας του Sambre κατασκεύασε γι' αυτήν κτήριο το οποίο χρηματοδοτήθηκε εν μέρει με επιδότηση ύψους 1,6 δισεκατομμυρίου φράγκων από τον Στόχο 1 - στο πλαίσιο του άξονα 1 "αναθέρμανση της οικονομικής δραστηριότητας" - υποάξονα 1 "βιομηχανικός ανταγωνισμός" - μέτρο 3 "υποδομή υποδοχής και ακίνητο επιχειρήσεως".

Η Pontiac Coil από την πλευρά της έλαβε βοήθεια ύψους 2,8 εκατ. φράγκων βάσει του FDPMI/RESIDER, της Ευρωπαϊκής Ένωσης για την απόκτηση υλικού παραγωγής (ύψους 15 εκατ. φράγκων).

Η Pontiac Coil, εν αγνοία όλων των τοπικών υπευθύνων και του προσωπικού (10 υπάλληλοι εκ των οποίων οι 2 έχουν συμβόλαιο απεριόριστης διάρκειας και 8 έχουν λάβει την υπόσχεση ότι θα προσληφθούν μετά την παρέλευση δοκιμαστικής περιόδου) μετακόμισε κατά τη διάρκεια ενός Σαββατοκύριακου το υλικό για να συγκεντρώσει όλες τις δραστηριότητές της στην Αγγλία.

1. Ποια μέτρα προτείνει η Ευρωπαϊκή Επιτροπή για να διορθωθεί αυτή η εξαιρετικά επιβαρυντική για τη CCVS κατάσταση η οποία δεν διέθετε προϋπολογισμό προς ανοικοδόμηση του κτηρίου για λογαριασμό της Pontiac Coil;

2. Με ποιο τρόπο κατορθώνει η CCVS να καταστεί η αποδέκτρια των κεφαλαίων;

3. Ποια μέτρα προτίθεται να λάβει η Ευρωπαϊκή Επιτροπή προκειμένου να επιστρέψει η Pontiac Coil τα κονδύλια που έχει λάβει;

4. Ποια μέτρα και εγγυήσεις διαθέτει η Ευρωπαϊκή Επιτροπή όταν μία εταιρεία η οποία ενεργεί τόσο κακοβούλως, δεν λαμβάνεται πλέον υπόψη για ευρωπαϊκή χρηματοδότηση;

Απάντηση της κας Wulf-Mathies εξ ονόματος της Επιτροπής

(6 Μαΐου 1999)

Αφού εξετάστηκε ο φάκελος, ο σχετικός με την μετεγκατάσταση της εταιρίας Pontiac Oil de Feignies (περιφέρεια Nord Pas de Calais) προς την Αγγλία και η κατάστασή της όσον αφορά τις κοινοτικές επιδοτήσεις των οποίων θα μπορούσε να έχει τύχει, προκύπτει ότι η επιδότηση δυνάμει του ταμείου ανάπτυξης των μικρομεσαίων βιομηχανιών (ΜΜΒ), που αρχικά είχε προβλεφθεί για ποσό ύψους 2,8 εκατ. γαλλικών φράγκων επί συνολικού κόστους 9,33 εκατ. γαλλικών φράγκων δεν έχει καταβληθεί ως σήμερα. Η ενέργεια αυτή θα αποτελέσει αντικείμενο αποπρογραμματισμού κατά την επόμενη σύνοδο της επιτροπής παρακολούθησης.

σον αφορά την ενίσχυση στον επιχειρησιακό οικονομικό τομέα, ύψους 1,6 εκατ. γαλλικών φράγκων επί συνολικού κόστους 7,87 εκατ. γαλλικών φράγκων, δικαιούχος είναι το σύνολο των κοινοτήτων της περιοχής Val de Sambre. Η ενίσχυση αυτή παραμένει δεσμευμένη ελπίζοντας ότι το σύνολο των κοινοτήτων θα μπορέσει να βρει έναν νέο ανάδοχο.

Κατά κανόνα, τα νομοθετικά έγγραφα τα οποία ετοιμάζονται για τη νέα περίοδο προγραμματισμού 2000-2006, θα λάβουν υπόψη τους το θέμα αυτό των αλλαγών εγκατάστασης των επιχειρήσεων προκειμένου να βελτιώσουν τον μηχανισμό στο θέμα των ενισχύσεων με περιφερειακό στόχο. Οι νέες αυτές διατάξεις, ιδίως, η θέσπιση ενός όρου βιωσιμότητας των επενδύσεων, έχουν ως στόχο, αποφεύγοντας το φαινόμενο ανταγωνισμού και υπερθεματισμού μεταξύ των περιοχών, να συγκεντρώσουν τα δημοσιονομικά μέσα στις λεκάνες που αντιμετωπίζουν τις περισσότερες δυσκολίες.